3. การประกอบธุรกิจของแต่ละสายผลิตภัณฑ์

3.1. ลักษณะของผลิตภัณฑ์

  ผลิตภัณฑ์เพื่อจำหน่ายของบริษัทฯ และบริษัทในเครือทีพีไอ แบ่งได้เป็น 2 กลุ่มใหญ่ คือ
  ผลิตภัณฑ์ปิโตรเคมี และผลิตภัณฑ์น้ำมัน

(1) ผลิตภัณฑ์ปิโตรเคมี

(1.1) โอเลฟินส์

โอเลฟินส์ ประกอบด้วย เอทธีลีน โพรพิลีน และบิวทาไดอีน
ใช้เป็นวัตถุดิบในการผลิตผลิตภัณฑ์เม็ดพลาสติกชนิดต่างๆ บริษัทฯ เริ่มผลิตโอเลฟินส์ได้ในปี 2540
ทดแทนการสั่งซื้อจากภายนอก ด้วยกำลังการผลิต 706,000 ตันต่อปี
โดยจำหน่ายให้กับบริษัทที่เกี่ยวข้องในเครือทีพีไอเกือบทั้งหมด

(1.2) อะโรเมติกส์

บริษัทฯ เริ่มผลิตอะโรเมติกส์ได้พร้อมกับโอเลฟินส์ในปี 2540 อะโรเมติกส์ ประกอบด้วย เบนซิน
(Benzene) โทลูอีน (Toluene) ไซลีน (Xylene) หรือ BTX ปัจจุบันบริษัทฯ
มีกำลังการผลิตอะโรเมติกส์ 367,000 ตันต่อปี อะโรเมติกส์ที่บริษัทฯ
ผลิตได้ส่วนใหญ่ใช้ป้อนโรงงานผลิตผลิตภัณฑ์ปิโตรเคมีขั้นกลางของบริษัทฯ
และจำหน่ายให้บุคคลภายนอกบางส่วน

(1.3) เม็ดพลาสติก

เม็ดพลาสติกจัดเป็นผลิตภัณฑ์หลักเพื่อจำหน่ายที่สำคัญของบริษัท
ผลิตภัณฑ์เม็ดพลาสติกของบริษัทและบริษัทย่อย ประกอบด้วยเม็ดพลาสติกชนิด HDPE PP ABS/SAN
PS และ EPS โดยกลุ่มเม็ดพลาสติกชนิด HDPE และ PP เรียกว่า โพลีโอเลฟินส์
(Polyolefins) และกลุ่มเม็ดพลาสติกชนิด ABS/SAN PS EPS เรียกว่า สไตเรนิค
(Styrenics) เม็ดพลาสติกที่ผลิตได้จะมีคุณสมบัติที่แตกต่างกัน ตามลักษณะของการนำไปใช้งาน
รายละเอียดดังนี้

(1.3.1) เม็ดพลาสติกโพลีเอทธิลีนชนิดความหนาแน่นสูง

(High Density Polyethylene - HDPE)

เม็ดพลาสติกชนิด HDPE ของบริษัทฯ ภายใต้ชื่อทางการค้า "POLENE”
เป็นเม็ดพลาสติกโพลีเอทธิลีนชนิดความหนาแน่นสูงที่มีคุณสมบัติเหนียว ทนแรงกระแทกได้สูง แข็ง
มีสีขาวขุ่น ทนต่อสารเคมี และรักษารูปทรงได้ดี เม็ดพลาสติก HDPE
เหมาะสำหรับการนำไปขึ้นรูปในงานต่างๆ ดังต่อไปนี้

-   งานแผ่นฟิล์ม (Film) ได้รับความนิยมนำไปใช้ในงานฟิล์มมากที่สุด เนื่องด้วย HDPE
    มีลักษณะเหนียว ทนแรงกระแทกสูง สามารถทำให้เป็นแผ่นบางได้ง่าย
    จึงนิยมใช้ผลิตเป็นถุงบรรจุสินค้าที่ต้องการความแข็งและการทรงตัว เช่น ถุงใส่ของแบบมีหูหิ้ว
    ที่ใช้ตามห้างสรรพสินค้า หรือผสมกับ LDPE/LLDPE เพื่อผลิตเป็นถุงชนิดใช้งานหนัก เช่น
    ถุงใช้ในงานอุตสาหกรรม เป็นต้น

-   งานเป่าเข้าแบบ (Blow Molding) ได้รับความนิยมนำไปใช้ในงานเป่าเข้าแบบ
    เป็นอันดับรองลงมาจากงานฟิล์ม เนื่องด้วย HDPE มีลักษณะทนแรงกระแทก แข็งทรงรูปดี
    เป่าเข้าแบบได้ง่าย นอกจากนี้ยังมีความคงทนต่อการกัดกร่อนของสารเคมี
    จึงเหมาะสำหรับการนำไปผลิตเป็นขวดบรรจุน้ำดื่ม น้ำผลไม้ นม ขวดบรรจุน้ำมันเครื่อง
    ขวดเครื่องสำอางและแชมพู ถังน้ำ ถังน้ำมันเชื้อเพลิง และสารเคมี เป็นต้น

-   งานฉีดเข้าแบบ (Injection Molding) เหมาะสำหรับการขึ้นรูปแบบฉีดที่มีลักษณะเนื้อแข็ง
    ทนต่อแรงบิดและแรงกระแทกสูง น้ำหนักเบา
    จึงเหมาะสำหรับการนำไปใช้ในการผลิตผลิตภัณฑ์เครื่องใช้ในบ้าน ภาชนะขนาดเล็ก
    ผลิตภัณฑ์ในงานอุตสาหกรรมที่ต้องรับน้ำหนักและทนแรงกระแทก เช่น แท่นรองสินค้า
    (Pallet) ภาชนะบรรจุ หรือ ลังบรรจุผลไม้ และเครื่องดื่ม เป็นต้น

-   งาน Yarn / Monofilament Extrusion ในรูปของเส้นเทป และเส้นใย มีลักษณะเหนียว
    ทนแรงดึง และแรงยืดตัวได้ดี มีความมันเงาดี ดังนั้นจึงเหมาะสำหรับทำเชือก แห และอวน
    ผ้าใบสาน ถุงสาน เป็นต้น

-   งานผลิตท่อ (Pipe Extrusion) HDPE ในรูปของท่อ
    มีลักษณะที่เหมาะสมต่องานผลิตท่อน้ำประปา ท่อร้อยสายไฟฟ้า ซึ่งมีคุณสมบัติเชิงกลที่ทนแรงดึง
    ทนแรงกระแทก มีความยืดหยุ่นสูง และทนต่อสภาพแวดล้อม

(1.3.2) เม็ดพลาสติกชนิดโพลีโพรพิลีน (Polypropylene - PP)

เม็ดพลาสติกชนิด PP ของบริษัทฯ ภายใต้ชื่อทางการค้า "POLENE”
เป็นเม็ดพลาสติกที่มีคุณสมบัติที่ใกล้เคียงกับเม็ดพลาสติกชนิด HDPE และ LDPE
จึงสามารถใช้ทดแทนกันได้ในระดับหนึ่ง แต่ PP สามารถทนความร้อนได้สูงกว่า HDPE เหนียว
แข็งแกร่ง ทนต่อแรงอัดและแรงกระแทก ไม่สึกกร่อนง่าย ทนต่อสารเคมี เป็นฉนวนไฟฟ้าที่ดี
ปัจจุบันมีการนำเม็ดพลาสติกชนิด PP ไปใช้ในการผลิตในรูปแบบต่างๆ ดังนี้

-   งานแผ่นฟิล์ม (Film) ใช้ในการผลิตแผ่นพลาสติกที่ต้องการความใส
    เพื่อใช้เป็นถุงพลาสติกประเภทถุงร้อน ฟิล์มห่อของทั่วไปหรือบรรจุอาหาร ฯลฯ

-   ในรูปของเส้นใย/เส้นเทป (Filament / Yarn) ใช้ในงานทอกระสอบสาน ถุงหอม
    ถุงกระเทียม ผ้าใบสาน ส่วนเส้นใยกลม (Filament) มี 2 ลักษณะ คือ Mono-Filament
    (เส้นใยเดี่ยว) ใช้ในงานทำเชือก ที่ต้องการรับแรงมากๆ เช่น เชือกใยยักษ์
    หรืออีกลักษณะหนึ่งคือ Muti-Filament (เส้นใยกลุ่ม) ใช้ในงานสายเข็มขัด
    และสายกระเป๋า

-   งานฉีดเข้าแบบ (Injection Molding) เหมาะสำหรับการผลิตเครื่องใช้ในบ้าน
    เครื่องครัว ชิ้นส่วนรถยนต์ ชิ้นส่วนเครื่องใช้ไฟฟ้า เปลือกแบตเตอรี่ ถังบรรจุสี
    และเฟอร์นิเจอร์กลางแจ้ง เป็นต้น

-   งานเป่าเข้าแบบ (Blow Molding) มีคุณสมบัติในการผลิตบรรจุภัณฑ์ใส
    ที่ให้ผิวแข็งทนต่อกรดและด่าง มีความสะอาดปลอดภัยสูงเหมาะแก่การใช้เป็นขวดบรรจุอาหาร
    หรือขวดบรรจุเครื่องสำอาง เป็นต้น

-   งานรีดเป็นแผ่น (Sheet Extrusion) ได้รับความนิยมมากขึ้น เนื่องจาก PP
    ให้การทรงรูปชิ้นงานที่ดี สามารถ recycle ได้ และราคาไม่สูงมากนัก ซึ่งงานที่ใช้ PP
    sheet มีตั้งแต่งานแฟ้มเอกสารต่างๆ งาน vacuum forming ได้แก่ งาน packaging
    ต่างๆ เช่น ถ้วยน้ำหรือถาดใส่ของต่างๆ

(1.3.3) เม็ดพลาสติกชนิด Acrylonitrile-Butadiene-Styrene (ABS)

เม็ดพลาสติกชนิด ABS ของบริษัทฯ ภายใต้ชื่อทางการค้า ”PORENE”
เป็นเม็ดพลาสติกที่มีคุณสมบัติเด่นในการทนแรงกระแทกได้ดี (High Impact Strength)
มีความมันเงาที่ผิว (High Gloss) ทนความร้อน (High Heat) แข็งแกร่ง (High Stiffness
And High Rigidity) และทนต่อสารเคมีได้ดี (High Chemical Resistance)
นิยมนำไปใช้ในด้าน

-   งานฉีดเข้าแบบ (Injection Molding)
    เป็นการนำเม็ดพลาสติกไปฉีดเข้าแบบเพื่อให้ได้ชิ้นงานตามต้องการ
    เหมาะสำหรับการนำไปใช้งานต่างๆ ได้แก่

-   เครื่องใช้ไฟฟ้า ได้แก่ ชิ้นงานส่วนประกอบหม้อหุงข้าว เตารีด โทรศัพท์ พัดลม
    แป้นพิมพ์คอมพิวเตอร์ และโทรทัศน์ เนื่องจาก ABS มีคุณสมบัติเด่นคือทนต่อความร้อนสูง
    มีความมันเงา สามารถชุบโลหะได้ดี มีอัตราการไหลสูง และมีการหน่วงเหนี่ยวการติดไฟที่ดี

-   ชิ้นส่วนยานยนต์ ได้แก่ กระจกมองข้าง Console Box แผงหน้าปัดรถยนต์
    และชิ้นส่วนรถจักรยานยนต์ ได้แก่ แผงหน้าปัด หน้ากาก บังโคลน หมวกกันน็อก เนื่องจาก
    ABS มีคุณสมบัติด้านความแข็งแรงทนทาน ทนความร้อน ทนต่อแรงกระแทกสูง
    มีการเกาะติดของสีที่ดี ทนต่อตัวทำละลายจำพวกทินเนอร์ และให้ความมันเงา

-   เครื่องใช้ในครัวเรือน ได้แก่ ชิ้นส่วนเครื่องเรือน สุขภัณฑ์ เนื่องจาก ABS
    มีคุณสมบัติมีความมันเงาสูง ทนแรงกระแทก สามารถชุบโลหะได้ดี และทนต่อสารเคมีได้ดี

-   ของเด็กเล่น เนื่องจากเม็ดพลาสติกชนิด ABS มีคุณสมบัติทนต่อการแตกหัก
    หากแตกหักก็จะไม่เกิดเหลี่ยมคม (Sharp Point) ที่เป็นอันตรายต่อเด็ก
    รวมถึงมีความมันเงาสูง และให้สีที่สดใส

-   งานรีด (Extrusion) จะเป็นการนำเม็ดพลาสติกไปรีดเป็นแผ่นพลาสติก
    แล้วจึงนำไปขึ้นรูปด้วยวิธี Vacuum อีกครั้งหนึ่ง เช่น ผนังตู้เย็น เป็นต้น

    (1.3.4) เม็ดพลาสติกชนิด Acrylonitrile Styrene (SAN)

    SAN หรือ AS ของบริษัทภายใต้ชื่อทางการค้า “PORENE”
    เป็นเม็ดพลาสติกที่ให้คุณสมบัติความใส ความแข็ง ความแกร่ง ความเหนียว การทนความร้อน
    และทนสารเคมีได้ดีกว่า PS จึงนิยมนำไปใช้ในงานฉีด (Injection Molding) ได้แก่

-   ชิ้นส่วนยานยนต์ เช่น เลนส์ไฟหน้า ไฟท้าย ไฟเลี้ยว แต่มีการใช้ไม่มากนัก
    เนื่องจากคุณสมบัติด้านความใส การทนแรงกระแทก
    รวมทั้งการทนต่อแสงแดดที่จะทำให้กรอบแตก ยังไม่ดีเท่า PMMA แต่มีราคาถูกกว่า
    จึงถูกนำไปใช้แทนในตลาดที่เน้นราคาถูกเป็นส่วนใหญ่

-   เครื่องใช้ภายในบ้าน เช่น สุขภัณฑ์ ไฟแช็ค ภาชนะใส่ของ ซึ่งได้รับความนิยมใช้มาก
    เนื่องจากมีคุณสมบัติเฉพาะตัวที่ดี

-   เครื่องใช้ไฟฟ้า ได้แก่ ใบพัดพัดลม หน้ากากแอร์ เครื่องปั่นน้ำผลไม้
    เนื่องจากมีคุณสมบัติให้ความมันเงา ความคงรูปสูง การทนความร้อน และสารเคมีได้ดี
    โดยเฉพาะอย่างยิ่งการทนต่อแรงเฉือนได้ดี

(1.3.5) เม็ดพลาสติกชนิด Polystyrene (PS)

เม็ดพลาสติกชนิด PS ของบริษัทฯ ภายใต้ชื่อทางการค้า “PORENE”
สามารถแบ่งตามคุณสมบัติได้เป็น 2 ประเภท คือ

  (1.3.5.1 ) GPPS (General Purpose Polystyrene) เป็นเม็ดพลาสติกที่ให้ความใสมาก
  ความแข็ง และความสามารถในการขึ้นรูปเป็นชิ้นงานง่ายโดยไม่ต้องอบเม็ดก่อน
  แต่มีข้อเสียคือทนแรงกระแทกได้น้อย (Low Impact Strength)
  จึงนิยมใช้กับชิ้นงานที่เน้นความใสมากๆ และต้องการความทรงรูปสูง ตัวอย่างเช่น ตลับเทป
  ตลับซีดี เครื่องใช้ไฟฟ้า เครื่องใช้ในครัวเรือน เป็นต้น

2.  HIPS (High Impact Polystyrene) เป็นเม็ดพลาสติก PS
    ที่สามารถทนแรงกระแทกได้มากกว่า GPPS เนื่องจากมีการพัฒนาโดยใส่ BUTADIENE ลงไป
    แต่จะสูญเสียคุณสมบัติด้านความใส อย่างไรก็ตามจากที่ราคาเม็ดพลาสติก HIPS
    ต่ำกว่าราคาเม็ดพลาสติก ABS ค่อนข้างมาก จึงถูกใช้ทดแทนเม็ดพลาสติก ABS
    ในงานที่ต้องการลดต้นทุน แต่จะให้ความเงา และการทรงรูปที่ด้อยกว่า เม็ดพลาสติกทั้ง 2
    ประเภทเหมาะสำหรับการนำไปใช้ในการผลิตขึ้นรูปต่างๆ ดังนี้

-   งาน INJECTION MOLDING PS สามารถใช้กับชิ้นงานที่ต้องการการทรงรูป ความมันเงาที่ดี
    และสามารถผลิตเป็นชิ้นงานได้ง่าย จึงเหมาะสำหรับการนำไปผลิตตลับเทป ตลับวีดีโอ ตลับซีดี
    กรอบทีวี และวิทยุ เครื่องใช้ในครัวเรือน เป็นต้น

-   งาน SHEET & FILM EXTRUSION PS สามารถนำไปขึ้นรูปโดยวิธีการดึงขึ้นรูป
    ซึ่งจะใช้กับการดึงเป็นแผ่น Sheet หรือดึงเป็นแผ่นฟิล์ม เช่น ถ้วยไอศครีมที่เกิดจากการนำ
    Sheet ไป Vacuum และฟิล์มที่ใช้ในการห่อดอกไม้ เป็นต้น

(1.3.6) เม็ดพลาสติกชนิด Expandable Polystyrene (EPS)

เม็ดพลาสติกชนิด EPS ของบริษัทฯ ภายใต้ชื่อทางการค้า “PENTFOAM” มีลักษณะเป็นเม็ดกลมๆ
สีขาว ซึ่งใช้ สไตรีนโมนอเมอร์เป็นวัตถุดิบหลัก และ ใช้แก๊ส เพนเทน (Pentane) เป็น
สารทำให้พองตัว (Blowing Agent)ซึ่งทางบริษัทได้เลือกใช้ในกระบวนการผลิต
โดยจะไม่มีการใช้สาร CFC ซึ่งทำลายชั้นบรรยากาศโอโซน เม็ดพลาสติก EPS
สามารถนำไปใช้งานดังนี้

-   งาน Packaging ได้แก่ โฟมใช้กันกระแทกในงานบรรจุภัณฑ์ของเครื่องใช้ไฟฟ้าต่างๆ เป็นต้น

-   งาน Block ได้แก่ ฉนวนกันความร้อนในห้องเย็นสำหรับงานประมง งานก่อสร้าง
    และงานประดิษฐ์ตกแต่ง เป็นต้น

(1.4) โพลีออล

ผลิตภัณฑ์โพลีออล เป็นวัตถุดิบสำหรับผลิตโพลียูรีเทน ได้แก่ โพลีอีเทอร์โพลีออล
โพลีเอสเทอร์โพลีออล พรีโพลีเมอร์ โดยโพลียูรีเทนสามารถนำไปผลิตเป็นผลิตภัณฑ์ชนิดต่างๆ เช่น
โฟมที่ใช้ในการทำเฟอร์นิเจอร์
ฟูกโฟมที่ใช้เป็นฉนวนกันการถ่ายเทความร้อนในอุตสาหกรรมก่อสร้างอาคาร
และอุปกรณ์ทำความเย็นต่างๆ และโฟมสังเคราะห์ซึ่งใช้ทำพื้นรองเท้า เป็นต้น

(2) ผลิตภัณฑ์น้ำมัน

ผลิตภัณฑ์น้ำมันของบริษัทและบริษัทย่อย แบ่งได้ดังนี้

  (2.1) ผลิตภัณฑ์น้ำมันเชื้อเพลิง ได้แก่

-   น้ำมันเบนซิน หรือ ก๊าซโซลีน (Gasoline) คือ น้ำมันเชื้อเพลิงสำหรับเครื่องยนต์เบนซิน
    แบ่งประเภทโดยใช้ค่าอ็อกเทน
    ซึ่งเป็นตัวเลขที่แสดงคุณสมบัติต้านทานการน็อกของเครื่องยนต์ตามข้อกำหนดของรัฐ
    น้ำมันเบนซินของบริษัทฯ แบ่งออกเป็นน้ำมันเบนซินไร้สารตะกั่ว ULG 95 และ ULG 91

-   น้ำมันดีเซลหมุนเร็ว (Diesel Oil)
    ใช้เป็นเชื้อเพลิงสำหรับเครื่องยนต์ดีเซลหมุนเร็วที่ใช้กับยานยนต์ เช่น รถยนต์ รถบรรทุก
    เรือประมง เรือโดยสาร รถแทรกเตอร์ เป็นต้น

-   น้ำมันก๊าด (Kerosene)
    ใช้ในการจุดตะเกียงให้ความสว่างตามชนบทที่อยู่ห่างไกลและไม่มีไฟฟ้า
    นอกจากนี้ยังใช้ในงานอุตสาหกรรมบางชนิดที่ต้องการการเผาไหม้ของเชื้อเพลิงที่สะอาด เช่น
    อุตสาหกรรมกระเบื้องเคลือบเซรามิค เป็นต้น

-   น้ำมันเตา (Fuel Oil) เป็นผลิตภัณฑ์น้ำมันที่ได้จากส่วนที่มีจุดเดือดสูงของน้ำมันดิบ
    ใช้ประโยชน์มากในงานอุตสาหกรรม การคมนาคมขนส่ง และใช้ในการผลิตกระแสไฟฟ้า

-   ก๊าซหุงต้ม หรือ ก๊าซปิโตรเลียมเหลว (Liquified Petroleum Gas – LPG) คือ
    สารประกอบไฮโดรคาร์บอน พวกก๊าซโปรเพน และก๊าซบิวเทน
    ส่วนมากนำไปใช้ในงานหุงต้มในครัวเรือน อีกทั้งยังสามารถนำไปใช้ในงานอุตสาหกรรมต่างๆ
    นอกจากนี้ยังใช้เป็นเชื้อเพลิงสำหรับเครื่องยนต์เบนซินได้

  (2.2) ผลิตภัณฑ์น้ำมันอื่นๆ

-   น้ำมันหล่อลื่นพื้นฐาน (Lube Base Oil) คือ
    ผลิตภัณฑ์น้ำมันที่ได้จากผลิตภัณฑ์ส่วนหนักจากหอกลั่นบรรยากาศ ปัจจุบันบริษัทฯ
    มีผลิตภัณฑ์น้ำมันหล่อลื่นหลายชนิด ซึ่งจัดจำหน่ายทั้งในนามบริษัทฯ และจำหน่ายเพื่อนำไปผลิตต่อ

-   ยางมะตอย (Asphalt) เป็นสารประกอบไฮโดรคาร์บอนหลายชนิด และสารอินทรีย์อื่นๆ
    ซึ่งรวมเรียกว่า บิทูเมน มีลักษณะเป็นของเหลวข้นและหนืด
    ยางมะตอยเป็นผลิตภัณฑ์ส่วนที่หนักที่สุดที่ได้จากกระบวนการกลั่นน้ำมันดิบ ใช้สำหรับทำถนน
    ลานจอดรถ วัสดุกันซึม

-   ผลิตภัณฑ์น้ำมันอื่นๆ ได้แก่ โซลเวนท์ (Solvent) แว็กซ์ (Wax) เป็นต้น

    2.  การตลาด และภาวะการแข่งขัน

  ผลิตภัณฑ์ปิโตรเคมีขั้นต้น คือ โอเลฟินส์ และ อะโรเมติกส์ มียอดจำหน่ายในสัดส่วนร้อยละ 12
  และร้อยละ 4 ของยอดขาย ตามลำดับ บริษัทฯ
  จำหน่ายผลิตภัณฑ์ดังกล่าวให้บริษัทกับบริษัทที่เกี่ยวข้องเกือบทั้งหมด
  ดังนั้นภาวะการตลาดและการแข่งขัน จึงแสดงเฉพาะผลิตภัณฑ์ซึ่งจำหน่ายให้กับบุคคลภายนอก คือ
  เม็ดพลาสติก และผลิตภัณฑ์น้ำมัน ดังนี้

3.2.1 การตลาดและภาวะการแข่งขันของผลิตภัณฑ์เม็ดพลาสติก

  กลยุทธ์การแข่งขัน

  (1) ราคา

เนื่องจากผลิตภัณฑ์เม็ดพลาสติกเป็นสินค้าที่มีความเคลื่อนไหวของราคาค่อนข้างสูงตามปัจจัยภายนอกหลายประการ
โดยเฉพาะปัจจัยด้านต้นทุนวัตถุดิบตั้งแต่ น้ำมันดิบ นาฟทา และ โมโนเมอร์ และปัจจัยด้านอุปสงค์
และอุปทาน ทั้งตลาดในประเทศ และตลาดโลก ดังนั้น บริษัทฯ
จึงมีนโยบายกำหนดราคาโดยพิจารณาตามปัจจัยดังกล่าว ประกอบกับปัจจัยภายใน อาทิ สินค้าคงคลัง
และต้นทุนการผลิต เพื่อให้สามารถแข่งขันได้ทั้งในประเทศและต่างประเทศ
โดยเน้นการเป็นผู้ผลิตที่มีต้นทุนต่ำ จากการที่บริษัทฯ
ดำเนินธุรกิจทางด้านผลิตปิโตรเคมีแบบครบวงจร รวมถึงมีระบบสนับสนุนการผลิต เช่น
คลังเก็บวัตถุดิบ ท่าเรือน้ำลึก อย่างเพียบพร้อม ทำให้บริษัทฯ มีความได้เปรียบในด้านต้นทุน
จึงสามารถแข่งขันได้ในภาวะที่ราคาผลิตภัณฑ์ในตลาดตกต่ำ

  (2) คุณภาพสินค้า

จากการที่บริษัทฯ เป็นผู้บุกเบิกอุตสาหกรรมปิโตรเคมีรายแรกของประเทศ
มีประสบการณ์ในการพัฒนาและวิจัยความต้องการสินค้าร่วมกับลูกค้าอย่างใกล้ชิดและต่อเนื่องเป็นระยะเวลายาวนาน
และผลิตภัณฑ์เม็ดพลาสติกทุกประเภทของบริษัทฯ ได้รับการรับรองมาตราฐาน ISO9001 version
2000 จึงส่งผลให้บริษัทฯ
มีศักยภาพอย่างสูงในการสร้างความมั่นใจให้แก่ลูกค้าในด้านคุณภาพสินค้าที่ได้มาตรฐานสากล
รวมถึงการจัดหาและการพัฒนาผลิตภัณฑ์เม็ดพลาสติกใหม่ๆ
ที่สามารถตอบสนองความต้องการของลูกค้าทั้งในประเทศและต่างประเทศได้อย่างมีประสิทธิภาพ
ทั้งนี้บริษัทสามารถผลิตเม็ดพลาสติกทั้งที่เป็นเกรด Natural, Color Compounds และ
Composites (เม็ดพลาสติกผสมสีและเติมสารเสริมแรงต่างๆ)
ด้วยจุดเด่นของเม็ดพลาสติกดังกล่าว จึงทำให้บริษัทฯ
สามารถตอบสนองความต้องการใช้งานเฉพาะด้านของลูกค้า เช่น งานผลิตชิ้นส่วนเครื่องใช้ไฟฟ้า
และชิ้นส่วนยานยนต์ เป็นต้น โดยโรงงาน Compounding และ Composites
ดังกล่าวตั้งอยู่ภายในบริเวณเดียวกันกับโรงงานผลิตเม็ดพลาสติกอื่นๆ
และอยู่ภายใต้การจัดการของกลุ่มทีพีไอ
จึงทำให้มีความสะดวกและมีความคล่องตัวในการตอบรับคำสั่งซื้อแบบเฉพาะเจาะจง (Tailor
Made) ของลูกค้า อีกทั้งบริษัทยังมีแผนกบริการด้านเทคนิค
ซึ่งจะบริการให้คำแนะนำในการเลือกใช้เม็ดพลาสติกที่เหมาะสมก่อนการขาย
และบริการให้คำปรึกษารวมถึงเข้าแก้ไขปัญหาที่โรงงานร่วมกับลูกค้าเมื่อลูกค้าพบปัญหาหลังการขาย
นอกจากนี้บริษัทยังคำนึงถึงการดูแลรักษาสิ่งแวดล้อม
โดยบริษัทฯมีนโยบายการรักษาสิ่งแวดล้อมอย่างเป็นรูปธรรมในทุกๆ ผลิตภัณฑ์ และบริษัทฯ
ยังได้รับการรับรอง ISO14000 ในเม็ดพลาสติก ABS/SAN และ HDPE

  การจำหน่าย และช่องทางการจัดจำหน่าย

(1) การขายในประเทศ

  ในปี 2545 เศรษฐกิจโดยภาพรวมของประเทศมีการเติบโตขึ้น การคาดการณ์การเติบโตของ
  GDP ของธนาคารแห่งประเทศไทยอยู่ที่ร้อยละ 5
  ในขณะที่การใช้จ่ายของภาคเอกชนก็มีการเติบโตขึ้นเช่นกัน
  โดยเฉพาะการใช้จ่ายเพื่อการลงทุนเติบโตถึงร้อยละ 23.4
  และการใช้จ่ายเพื่อการบริโภคเติบโตประมาณร้อยละ 3.7
  นอกจากนี้การส่งออกของประเทศโดยรวมเติบโตขึ้นร้อยละ 5.8
  ส่งผลให้การผลิตโดยรวมของทั้งประเทศเติบโตขึ้นร้อยละ 8.2 เช่นกัน
  ดังนั้นจากการที่เม็ดพลาสติกเป็นวัตถุดิบพื้นฐานที่สำคัญของการผลิตสินค้าสำเร็จรูปจำนวนมากเพื่อเป็นการสนับสนุนการเติบโตของภาคการผลิตโดยรวมของประเทศ
  บริษัทฯ จึงมีนโยบายเน้นการขายในประเทศ โดยที่ต้องไม่กระทบกับผลการดำเนินงานของบริษัทฯ
  ในปี 2545 บริษัทฯ มียอดขายเม็ดพลาสติกในประเทศร้อยละ 55 เติบโตจากปี 2544 ร้อยละ
  10 โดยประมาณ ร้อยละ 83 ของยอดขายในประเทศ เป็นการขายผ่านตัวแทนจำหน่าย 18
  บริษัท ตัวแทนจำหน่ายส่วนใหญ่มีความสัมพันธ์ทางธุรกิจมาเป็นเวลานานกว่า 20 ปี
  นับตั้งแต่บริษัทเป็นผู้บุกเบิกการผลิตเม็ดพลาสติก LDPE เป็นรายแรกของประเทศ
  และจากการที่บริษัทฯ เป็นผู้ผลิตผลิตภัณฑ์ปิโตรเคมีครบวงจร มีผลิตภัณฑ์ที่หลากหลาย
  จึงส่งผลให้ตัวแทนจำหน่ายสามารถประหยัดค่าใช้จ่ายในด้านค่าการตลาดและการบริหารจัดการ
  ทำให้ความสัมพันธ์ทางธุรกิจระหว่างบริษัทกับตัวแทนจำหน่ายมีความมั่นคงยิ่งขึ้น นอกจากนี้ บริษัทฯ
  ยังมีการขายตรงให้กับลูกค้าที่มีความน่าเชื่อถือ
  โดยพิจารณาถึงความพร้อมและความสามารถในการชำระเงิน ทั้งนี้ในปี 2545 บริษัทฯ
  มียอดขายตรงร้อยละ 17 ของยอดขายภายในประเทศ

(2) การขายส่งออก

  ในปี 2545 ที่ผ่านมา บริษัทฯ มียอดขายต่างประเทศของผลิตภัณฑ์เม็ดพลาสติกในสัดส่วนร้อยละ
  45 โดยขายผ่านตัวแทนการค้าในต่างประเทศ ซึ่งมีความสัมพันธ์ใกล้ชิดทางธุรกิจกับบริษัทฯ
  เป็นระยะเวลายาวนาน กลยุทธ์ทางการตลาดของบริษัทฯ
  จะเน้นจุดแข็งด้านคุณภาพและความหลากหลายของผลิตภัณฑ์ การบริการด้านเทคนิค
  และการให้คำปรึกษาด้านพัฒนาผลิตภัณฑ์
  โดยตัวแทนเหล่านี้มีเครือข่ายใกล้ชิดกับผู้ใช้ปลายทางอย่างกว้างขวางในตลาดหลักที่มีปริมาณการใช้เม็ดพลาสติกสูง
  ได้แก่ ฮ่องกง จีน เอเชียใต้ และเอเชียตะวันออกเฉียงใต้ นอกจากนี้บริษัทฯ
  ยังได้ขยายตลาดส่งออกไปยังภูมิภาคอื่น เช่น แอฟริกา ยุโรป เอเชีย ตะวันออกกลาง
  และออสเตรเลีย เป็นต้น โดยในปี 2545 บริษัทฯ สามารถขายเม็ดพลาสติกไปยังประเทศต่างๆ
  ได้มากกว่า 45 ประเทศทั่วโลก

  ความหลากหลายของผลิตภัณฑ์

  ปัจจุบันกลุ่มบริษัททีพีไอมีกำลังการผลิตเม็ดพลาสติกถึง 8.26 แสนตันต่อปี
  ประกอบด้วยเม็ดพลาสติกหลากหลายประเภท ได้แก่ HDPE PP EPS PS ABS และ SAN
  ดังนั้นจากการที่บริษัทมีเม็ดพลาสติกหลากหลายประเภทในการเสนอขายให้กับลูกค้า
  เป็นการลดความเสี่ยงจากการทดแทนการใช้
  เนื่องจากเม็ดพลาสติกแต่ละประเภทสามารถทดแทนกันได้ในบางตลาด อาทิ HDPE
  สามารถทดแทน PP ได้ในงานฉีดเครื่องใช้ภายในครัวเรือน งานถุงสาน ผ้าใบสาน
  ซึ่งการเลือกใช้เม็ดพลาสติกขึ้นกับปัจจัยหลายประการ อาทิ
  คุณสมบัติของเม็ดพลาสติกแต่ละประเภท ราคา และอุปทานในตลาด
  อีกทั้งเป็นการเพิ่มโอกาสทางธุรกิจ
  โดยบริษัทฯและตัวแทนจำหน่ายทั้งในประเทศและต่างประเทศสามารถเสนอขายเม็ดพลาสติกได้หลากหลาย
  และสามารถลดต้นทุนการขายเฉลี่ยต่อหน่วยในการทำตลาดได้อีกด้วย

  ลักษณะของลูกค้า

  เนื่องจากลูกค้าของบริษัทซึ่งเป็นผู้ผลิตสินค้าพลาสติกมีจำนวนมาก
  และมีความหลากหลายในประเภทการใช้งาน การสร้างความสัมพันธ์กับคู่ค้าทางธุรกิจ คือ
  ตัวแทนจำหน่าย (Agent) จะช่วยสนับสนุนการดูแล
  และการบริการลูกค้าของบริษัทให้มีประสิทธิภาพยิ่งขึ้น
  โดยเฉพาะในเรื่องการจัดส่งสินค้าตามความต้องการของลูกค้า
  รวมถึงการให้เครดิตหรือสินเชื่อทางการค้ากับลูกค้า

  ทั้งนี้ ในระยะ 3 ปีที่ผ่านมา บริษัทฯ ไม่มีการขายสินค้าให้ลูกค้ารายใดรายหนึ่งเกินร้อยละ 30
  ของยอดขาย และไม่มีข้อผูกพันว่าจะขายให้ลูกค้ารายใดรายหนึ่งเกินกว่าร้อยละ 30
  ของยอดขายในอนาคต ดังนั้นบริษัทฯ จึงไม่มีความเสี่ยงในการพึ่งพาลูกค้ารายใดรายหนึ่ง

สภาพการแข่งขัน

  สภาพการแข่งขันในประเทศ
  จากการที่อุตสาหกรรมปิโตรเคมีเป็นอุตสาหกรรมที่ต้องใช้เงินลงทุนสูง และมีระยะเวลาคืนทุนนาน
  ประกอบกับปัจจุบันอุปทานของสินค้าเม็ดพลาสติกในประเทศสูงกว่าอุปสงค์
  จึงเป็นการยากที่คู่แข่งรายใหม่จะเข้ามาลงทุนผลิตเม็ดพลาสติกเพื่อแข่งขันกับผู้ประกอบการเดิมในประเทศ
  และจากการที่ผู้ผลิตเม็ดพลาสติกในประเทศมีจำนวนน้อยราย เมื่อเทียบกับผู้ซื้อ
  (ผู้ผลิตสินค้าจากเม็ดพลาสติก) ที่มีอยู่จำนวนมาก
  ดังนั้นอำนาจการต่อรองของผู้ขายจึงยังมีค่อนข้างสูง

  อย่างไรก็ตาม แม้เศรษฐกิจในปี 2545 จะมีการเติบโตอย่างต่อเนื่อง
  แต่กำลังการผลิตเม็ดพลาสติกรวมในประเทศยังคงมีสูงกว่าความต้องการอยู่มาก
  ทำให้การแข่งขันจากผู้ผลิตภายในประเทศด้วยกันเองก็ยังมีค่อนข้างสูง นอกจากนี้
  การลดภาษีนำเข้าตามกรอบของ AFTA โดยในปี 2546
  ไทยจะต้องลดภาษีนำเข้าให้ก้บประเทศในกลุ่ม AFTA จาก 10% เป็น 5% และเป็น 0% ในปี
  2553 นั้น ยิ่งทำให้สภาพการแข่งขันจะทวีความรุนแรงขึ้น โดยเฉพาะจากประเทศในกลุ่ม AFTA
  ที่มีศักยภาพอย่าง มาเลเซีย และสิงคโปร์ ที่มีกำลังการผลิตในประเทศสูง
  และเป็นผู้ส่งออกเม็ดพลาสติกเช่นกัน

ชื่อผู้ผลิตเม็ดพลาสติกในประเทศและกำลังการผลิตโดยประมาณ

+----------------+-------------------------+---------------+----------+
| ประเภท         | บริษัท                    | กำลังการผลิต    | สัดส่วน    |
|                |                         | (ตันต่อปี)       |          |
| เม็ดพลาสติก      |                         |               |          |
+----------------+-------------------------+---------------+----------+
| HDPE           | TPI                     | 140           | 15%      |
+----------------+-------------------------+---------------+----------+
|                | TPE*                    | 520           | 57%      |
+----------------+-------------------------+---------------+----------+
|                | BPE                     | 250           | 27%      |
+----------------+-------------------------+---------------+----------+
| PP             | TPI                     | 475           | 41%      |
+----------------+-------------------------+---------------+----------+
|                | HMC                     | 350           | 31%      |
+----------------+-------------------------+---------------+----------+
|                | TPP                     | 320           | 28%      |
+----------------+-------------------------+---------------+----------+
| PS             | Thai ABS                | 100           | 24%      |
+----------------+-------------------------+---------------+----------+
|                | Siam Polystyrene        | 120           | 29%      |
+----------------+-------------------------+---------------+----------+
|                | HMT Polystyrene         | 90            | 21%      |
+----------------+-------------------------+---------------+----------+
|                | Eternal                 | 60            | 14%      |
+----------------+-------------------------+---------------+----------+
|                | Srithepthai             | 50            | 12%      |
+----------------+-------------------------+---------------+----------+
| ABS/SAN        | Thai ABS                | 96            | 51%      |
+----------------+-------------------------+---------------+----------+
|                | Bayer Polymer           | 70            | 38%      |
+----------------+-------------------------+---------------+----------+
|                | Grand Pacific           | 20            | 11%      |
+----------------+-------------------------+---------------+----------+
| EPS            | Thai ABS                | 15            | 34%      |
+----------------+-------------------------+---------------+----------+
|                | Mingh DHI Chemical      | 12            | 27%      |
+----------------+-------------------------+---------------+----------+
|                | Srithepthai             | 8             | 18%      |
+----------------+-------------------------+---------------+----------+
|                | Siam Chemical           | 5             | 11%      |
+----------------+-------------------------+---------------+----------+
|                | Thai Polystyrene        | 4             | 10%      |
+----------------+-------------------------+---------------+----------+

  ที่มา : PTIT Industry, Publication (เฉพาะ TPI ปรับตามข้อมูลจริงของบริษัท)

  หมายเหตุ : * เริ่มเดินการผลิตส่วนขยาย 200,000 ตันต่อปี ประมาณเดือน พ.ย. 2544

  สำหรับสถานการณ์การแข่งขันในต่างประเทศนั้น
  แม้ว่าสภาพเศรษฐกิจโดยรวมทั่วโลกจะเติบโตค่อนข้างช้า
  จากผลกระทบทางเศรษฐกิจของสหรัฐอเมริกาหลังวินาศกรรมตึกเวิลด์เทรดเซ็นเตอร์
  และสงครามอัฟกานิสถาน เมี่อปี 2544
  ต่อเนื่องจนถึงความขัดแย้งในตะวันออกกลางระหว่างอิรักและสหรัฐอเมริกา ในช่วงปลายปี 2545
  ซึ่งจะส่งผลต่อเนื่องไปถึงต้นปี 2546
  ทำให้ภาวะความต้องการเม็ดพลาสติกในตลาดโลกยังไม่สูงมากนัก แต่เนื่องจากบริษัทฯ
  มีความสัมพันธ์ที่ดีกับผู้แทนจำหน่ายในต่างประเทศโดยเฉพาะประเทศจีน
  ที่มีการเติบโตทางเศรษฐกิจค่อนข้างสูง (ประมาณการเติบโตของ GDP ในปี 2545 มากกว่า
  10%) ประกอบกับความได้เปรียบในเรื่องการขนส่งโดยเฉพาะทางภาคใต้ของจีน ในปี 2545
  บริษัทฯ สามารถส่งเม็ดพลาสติกรวมทุกประเภทเข้าในประเทศจีนได้มากกว่าร้อยละ 30
  ของยอดขายส่งออกรวมของบริษัท
  อย่างไรก็ตามผู้ผลิตเม็ดพลาสติกระดับโลกหลายรายกำลังอยู่ในระหว่างก่อสร้างโรงงานผลิตเม็ดพลาสติกในประเทศจีน
  ซึ่งจะส่งผลให้ในอนาคตอันใกล้ประเทศจีนจะมีกำลังการผลิตรองรับความต้องการในประเทศได้มากขึ้น
  ประกอบกับประเทศจีนได้เข้าเป็นสมาชิก WTO และจำเป็นต้องลดอัตราภาษีนำเข้า
  และกำแพงการค้าในทุกๆ ด้าน
  ส่งผลให้ผู้ผลิตเม็ดพลาสติกในระดับโลกมีความมั่นใจและเข้ามาแข่งขันเพื่อแย่งชิงตลาดในประเทศจีนมากขึ้น
  ดังนั้นเพื่อเป็นการลดความเสี่ยงจากการพึ่งพาตลาดจีนเพียงประเทศเดียว
  บริษัทมีนโยบายแสวงหาตลาดในภูมิภาคอื่นๆ ตลอดเวลา โดยเฉพาะประเทศเพื่อนบ้านโดยรอบ
  ส่งผลให้เม็ดพลาสติกของบริษัทในปี 2545 สามารถส่งขายไปยังต่างประเทศมากกว่า 45
  ประเทศทั่วโลก

3.2.2 การตลาดและภาวะการแข่งขันของผลิตภัณฑ์น้ำมัน

(ก) นโยบายและลักษณะการตลาด

บริษัทฯ เน้นการควบคุมคุณภาพของผลิตภัณฑ์น้ำมันให้ได้มาตรฐานตามที่กระทรวงพาณิชย์กำหนด อีกทั้งยังเน้นการบริการที่สถานีบริการ และการกำหนดราคาน้ำมันให้เหมาะสม 

ลักษณะของลูกค้า หรือช่องทางการจำหน่าย แบ่งได้ดังนี้

1.  การจำหน่ายผ่านสถานีบริการ (Retail)
    เป็นการจำหน่ายให้ประชาชนผู้ใช้น้ำมันเชื้อเพลิงทั่วไป ผ่านสถานีบริการน้ำมันของบริษัทฯ
    ซึ่งมีกระจายอยู่ทั่วประเทศ รวม 66 สถานี โดยแยกเป็น 2 ประเภท คือ CB หมายถึง
    สถานีบริการที่บริษัทฯ เป็นผู้ดำเนินการเอง 37 สถานี และ DB/JI หมายถึง
    สถานีบริการที่ลูกค้าดำเนินการ จำนวน 29 สถานี

2.  การจำหน่ายให้ผู้ใช้โดยตรง (Direct) เช่น บริษัทรถและเรือขนส่งสินค้าและคนโดยสาร
    กิจการประเภทก่อสร้าง และอื่นๆ รวมทั้งการขายให้บริษัทในเครือด้วย

3.  การจำหน่ายให้ลูกค้าขายส่ง (Wholesales) ทั้งรายเล็กและรายใหญ่
    เพื่อไปจำหน่ายต่อให้กับผู้ค้าขายตรงและขายปลีก

4.  การจำหน่ายให้ลูกค้ามาตรา 7 เป็นการจำหน่ายให้กับบริษัทผู้ค้าน้ำมันทั้งขนาดใหญ่
    และขนาดกลาง ซึ่งมีคลังน้ำมันเป็นของตนเอง
    และจะนำน้ำมันเหล่านี้ไปไปจัดจำหน่ายต่อผ่านระบบเครือข่าย
    และช่องทางการจำหน่ายของบริษัทเหล่านั้นไปสู่ผู้บริโภคน้ำมันปลายทางอีกทอดหนึ่ง

5.  การส่งออก (Export) เป็นการจำหน่ายให้กับผู้ค้าน้ำมันในต่างประเทศ
    ซึ่งมีการขนส่งทั้งทางเรือและทางรถ

6.  Bunker เป็นการจำหน่ายน้ำมัน Automotive Diesel Oil (ADO) และ น้ำมันเตา
    (Fuel Oil) ให้กับเรือที่มาใช้บริการท่าเทียบเรือของ TPI

7.  Fishery เป็นการจำหน่ายน้ำมันให้กับสมาคมประมงในน่านน้ำ

ตารางแสดงสัดส่วนปริมาณการจำหน่ายผลิตภัณฑ์น้ำมัน

แยกตามช่องทางการจำหน่าย

+----------------------------------------------+-----------------------+
| ประเภทการจำหน่าย                              | สัดส่วน                 |
+----------------------------------------------+-----------------------+
| การจำหน่ายให้ลูกค้าขายส่ง                         | 49%                   |
+----------------------------------------------+-----------------------+
| การส่งออก                                     | 24%                   |
+----------------------------------------------+-----------------------+
| การจำหน่ายผ่านสถานีบริการ                        | 9%                    |
+----------------------------------------------+-----------------------+
| การจำหน่ายให้ลูกค้ามาตรา 7                       | 8%                    |
+----------------------------------------------+-----------------------+
| การจำหน่ายให้ผู้ใช้โดยตรง                         | 2%                    |
+----------------------------------------------+-----------------------+
| Bunker/Tanker                                | 7%                    |
+----------------------------------------------+-----------------------+

บริษัทฯ ไม่มีสัดส่วนการจำหน่ายให้กับลูกค้ารายใดรายหนึ่งเกินกว่าร้อยละ 30
ของยอดจำหน่ายทั้งหมด ดังนั้น บริษัทฯ จึงไม่มีความเสี่ยงต่อการพึ่งพิงลูกค้ารายใดรายหนึ่ง

(ข) ภาวะการแข่งขัน

ด้านภาวะการแข่งขัน ตลาดน้ำมันสำเร็จรูปจะมีการแข่งขันสูง
ผู้ประกอบการน้ำมันในประเทศส่วนใหญ่ใช้กลยุทธ์ด้านราคา และการให้บริการ การทำ Promotion
เพื่อรักษาส่วนแบ่งตลาด ในปี 2545 บริษัทฯ มีส่วนแบ่งตลาดในประเทศประมาณ 5.8%
เพิ่มขึ้นจากปีที่ผ่านมาประมาณ 1.5%

ผู้ประกอบการหลักในอุตสาหกรรมน้ำมันในประเทศที่สำคัญ คือ ปตท. เชลล์ เอสโซ่ คาลเท็กซ์
และบางจาก โดยมีส่วนแบ่งตลาด ดังนี้

+----------------------+-----------------------------------------------+
| บริษัท                 | ส่วนแบ่งตลาดในประเทศ                            |
+----------------------+-----------------------------------------------+
|                      |                                               |
+----------------------+-----------------------------------------------+
| ปตท.                 | 29%                                           |
+----------------------+-----------------------------------------------+
| เชลล์                 | 15%                                           |
+----------------------+-----------------------------------------------+
| เอสโซ่                | 13%                                           |
+----------------------+-----------------------------------------------+
| คาลเท็กซ์              | 9%                                            |
+----------------------+-----------------------------------------------+
| บางจาก               | 8%                                            |
+----------------------+-----------------------------------------------+
| ทีพีไอ                 | 6%                                            |
+----------------------+-----------------------------------------------+
| อื่นๆ                  | 19%                                           |
+----------------------+-----------------------------------------------+
| รวม                  | 100%                                          |
+----------------------+-----------------------------------------------+

นอกจากกลยุทธ์ด้านราคา ที่เน้นการปรับราคาขึ้นเร็ว-ลงเร็ว และเพิ่มปริมาณการจำหน่าย
และพยุงค่าการตลาดให้อยู่ในระดับที่พอเหมาะ ด้านการบริการ บริษัทฯ มีการให้บริการลูกค้า ดังนี้

-   คลังน้ำมัน บริษัทฯ มีคลังน้ำมันจำนวน 5 แห่ง เพื่อบริการลูกค้าทั่วทุกภูมิภาค
    และเปิดบริการตลอด 24 ชั่วโมง

-   การขนส่ง มีบริการรถบรรทุกน้ำมันเพื่อจัดส่งให้ลูกค้าทั่วประเทศ รวมทั้งเรือบรรทุกน้ำมัน
    และท่าเทียบเรือ เพื่อบริการลูกค้าที่ต้องการรับน้ำมันทางเรือ

-   สถานีบริการน้ำมัน บริษัทฯ มีสถานีบริการ ภายใต้เครื่องหมายการค้าจำนวน 66 สถานี
    กระจายอยู่ทั่วประเทศ รวมทั้งมีมินิมาร์ท และคาร์แคร์
    พร้อมทั้งห้องน้ำที่เน้นความสะอาดไว้คอยให้บริการ

-   บุคลากร มีผู้แทนขาย ผู้ประสานงานขาย
    รวมทั้งแผนกบริการงานขายไว้บริการลูกค้าและห้องออกตั๋วที่คอยรับการสั่งซื้อน้ำมันจากลูกค้า

-   การตรวจสอบคุณภาพ บริษัทฯ จัดให้มีเจ้าหน้าที่ด้านเทคนิคไว้คอยบริการให้ความรู้และแก้ปัญหา
    รวมทั้งออกไปตรวจเช็คคุณภาพของน้ำมันตามสถานีบริการ คลังน้ำมัน
    เพื่อสร้างความมั่นใจในคุณภาพผลิตภัณฑ์ของบริษัทฯ

การส่งเสริมการลงทุน

การดำเนินธุรกิจอุตสาหกรรมปิโตรเคมีครบวงจรของบริษัทและบริษัทในเครือ
ได้รับการส่งเสริมการลงทุนจากสำนักงานคณะกรรมการส่งเสริมการลงทุน
รายละเอียดของบัตรส่งเสริมการลงทุน ซึ่งบริษัทฯ ยังได้รับสิทธิประโยชน์ มีดังนี้

+-------+---------------------------+-------------------------+------+
| วันที่ได | ผลิตภัณฑ์/โครงการ            |   สิทธิและประโยชน์ที่สำคัญ    | ด    |
| ้รับบัตร |                           |                         | ำเนิน |
|       |                           |                         |      |
| (เลข  |                           |                         | กา   |
| ที่บัตร) |                           |                         | รโดย |
+=======+===========================+=========================+======+
| ผลิต   |                           |                         |      |
| ภัณฑ์ปิโ |                           |                         |      |
| ตรเคมี |                           |                         |      |
+-------+---------------------------+-------------------------+------+
| 27    | HDPE                      | 1.  ได้รับยกเว้นอากรขา     | ทีพีไอ |
| พ.ค.  |                           | เข้าสำหรับวัตถุดิบและวัสดุจำเป |      |
| 2535  | กำลังการผลิต 80,000 ตันต่อปี   | ็นที่นำเข้ามาผลิตเพื่อการส่งออก |      |
|       |                           |                         |      |
| (     |                           | 1.  ได้รับยกเว้น           |      |
| 1081/ |                           | ภาษีเงินได้นิติบุคคลกำหนดเวลา |      |
| 2535) |                           |     8 ปี นับแต่วันที่มีรายได้   |      |
|       |                           |     (2536-2544)         |      |
|       |                           |     และได้รับลด           |      |
|       |                           | หย่อนภาษีเงินได้นิติบุคคลร้อยละ |      |
|       |                           |     50 อีก 5 ปี           |      |
|       |                           |     นับจากวันพ้นกำหนด      |      |
|       |                           |     (2544-2549)         |      |
+-------+---------------------------+-------------------------+------+
| 28    | PP                        | 1.  ได้รับย               | ทีพีไอ |
| มี.ค.  |                           | กเว้นภาษีเงินได้นิติบุคคลกำหนด |      |
| 2532  | กำลังการผลิต 100,000 ตันต่อปี  |     8 ปี นับแต่วันที่มีรายได้   |      |
|       |                           |     (2533-2541)         |      |
| (     |                           |     และได้รับลด           |      |
| 1035/ |                           | หย่อนภาษีเงินได้นิติบุคคลร้อยละ |      |
| 2532) |                           |     50 อีก 5 ปี           |      |
|       |                           |     นับจากวันพ้นกำหนด      |      |
|       |                           |     (2541-2546)         |      |
+-------+---------------------------+-------------------------+------+
| 13    | PP                        | 1.                      | ทีพีไอ |
| ธ.ค.  |                           | ได้รับยกเว้นภาษีเงินได้นิติบุคคล |      |
| 2534  | กำลังการผลิต 150,000 ตันต่อปี  |     กำหนด 8 ปี           |      |
|       |                           |     นับแต่วันที่มีรายได้       |      |
| (1314 |                           |                         |      |
| /สอ./ |                           |    (2536-2544)และได้รับลด |      |
| 2534) |                           | หย่อนภาษีเงินได้นิติบุคคลร้อยละ |      |
|       |                           |     50 อีก 5 ปี           |      |
|       |                           |     นับจากวันพ้นกำหนด      |      |
|       |                           |     (2544-2549)         |      |
+-------+---------------------------+-------------------------+------+
| 25    | ABS/AS                    | 1.                      | ไ    |
| ธ.ค.  |                           | ได้รับยกเว้นภาษีเงินได้นิติบุคคล | ทยเอ |
| 2534  | กำลังการผลิต 12,000 ตันต่อปี   |     กำหนดเวลา 8 ปี       | บีเอส |
|       |                           |     นับแต่วันมีรายได้        |      |
| (     |                           |     (2537-2545)         |      |
| 1193/ |                           |     และได้รับลด           |      |
| 2534) |                           | หย่อนภาษีเงินได้นิติบุคคลร้อยละ |      |
|       |                           |     50 อีก 5 ปี           |      |
|       |                           |     นับจากวันที่พ้นกำหนด     |      |
|       |                           |     (2545-2550)         |      |
+-------+---------------------------+-------------------------+------+
| 25    | ABS/AS                    | 1.                      | ไ    |
| ธ.ค.  |                           | ได้รับยกเว้นภาษีเงินได้นิติบุคคล | ทยเอ |
| 2534  | กำลังการผลิต 8,000 ตันต่อปี    |     กำหนดเวลา 8 ปี       | บีเอส |
|       |                           |     นับแต่วันมีรายได้        |      |
| (     |                           |     (2533-2541)         |      |
| 1192/ |                           |     และได้รับลด           |      |
| 2534) |                           | หย่อนภาษีเงินได้นิติบุคคลร้อยละ |      |
|       |                           |     50 อีก 5 ปี           |      |
|       |                           |     นับจากวันที่พ้นกำหนด     |      |
|       |                           |     (2541-2546)         |      |
+-------+---------------------------+-------------------------+------+
| 6     | ABS/AS                    | 1.  ได้รับยกเว            | ไ    |
| ก.ค.  |                           | ้นอากรขาเข้าสำหรับเครื่องจักร | ทยเอ |
| 2538  | กำลังการผลิต 100,000 ตันต่อปี  |                         | บีเอส |
|       |                           | 1.  ได้รับยกเว้นอากรขา     |      |
| (     |                           | เข้าสำหรับวัตถุดิบและวัสดุจำเป |      |
| 1486/ |                           | ็นที่นำเข้ามาผลิตเพื่อการส่งออก |      |
| 2538) |                           |                         |      |
|       |                           | 1.                      |      |
|       |                           | ได้รับยกเว้นภาษีเงินได้นิติบุคคล |      |
|       |                           |     กำหนดเวลา 8 ปี       |      |
|       |                           |     นับแต่วันมีรายได้        |      |
|       |                           |     (2539-2547)         |      |
|       |                           |     และได้รับลด           |      |
|       |                           | หย่อนภาษีเงินได้นิติบุคคลร้อยละ |      |
|       |                           |     50 อีก 5 ปี           |      |
|       |                           |     นับจากวันที่พ้นกำหนด     |      |
|       |                           |     (2547-2552)         |      |
+-------+---------------------------+-------------------------+------+
| 31    | EPS                       | 1.  ได้รับยกเว้นอากรขา     | ไ    |
| ส.ค.  |                           | เข้าสำหรับวัตถุดิบและวัสดุจำเป | ทยเอ |
| 2538  | กำลังการผลิต 15,000 ตันต่อปี   | ็นที่นำเข้ามาผลิตเพื่อการส่งออก | บีเอส |
|       |                           |                         |      |
| (     |                           | 1.                      |      |
| 1652/ |                           | ได้รับยกเว้นภาษีเงินได้นิติบุคคล |      |
| 2538) |                           |     กำหนดเวลา 8 ปี       |      |
|       |                           |     นับแต่วันมีรายได้        |      |
|       |                           |     (2535-2543)         |      |
|       |                           |     และได้รับลด           |      |
|       |                           | หย่อนภาษีเงินได้นิติบุคคลร้อยละ |      |
|       |                           |     50 อีก 5 ปี           |      |
|       |                           |     นับจากวันที่พ้นกำหนด     |      |
|       |                           |     (2543-2548)         |      |
+-------+---------------------------+-------------------------+------+
| 15    | PS                        | 1.  ได้รับยกเว้นอากรขา     | ไ    |
| ม.ค.  |                           | เข้าสำหรับวัตถุดิบและวัสดุจำเป | ทยเอ |
| 2539  | กำลังการผลิต 100,000 ตันต่อปี  | ็นที่นำเข้ามาผลิตเพื่อการส่งออก | บีเอส |
|       |                           |                         |      |
| (     |                           | 1.                      |      |
| 1038/ |                           | ได้รับยกเว้นภาษีเงินได้นิติบุคคล |      |
| 2539) |                           |     กำหนดเวลา 8 ปี       |      |
|       |                           |     นับแต่วันมีรายได้        |      |
|       |                           |     (2540-2548)         |      |
|       |                           |     และได้รับลด           |      |
|       |                           | หย่อนภาษีเงินได้นิติบุคคลร้อยละ |      |
|       |                           |     50 อีก 5 ปี           |      |
|       |                           |     นับจากวันที่พ้นกำหนด     |      |
|       |                           |     (2548-2553)         |      |
+-------+---------------------------+-------------------------+------+
| 21    | Catalyst ใช้ในการผลิต       | 1.  ได้รับยกเว้นอากรขา     | ทีพีไอ |
| เม.ย. | Polypropylene             | เข้าสำหรับวัตถุดิบและวัสดุจำเป |      |
| 2538  |                           | ็นที่นำเข้ามาผลิตเพื่อการส่งออก |      |
|       | กำลังการผลิต 36 ตันต่อปี       |                         |      |
| (     |                           | 1.                      |      |
| 1250/ |                           | ได้รับยกเว้นภาษีเงินได้นิติบุคคล |      |
| 2538) |                           |     กำหนดเวลา 8 ปี       |      |
|       |                           |     นับแต่วันมีรายได้        |      |
|       |                           |     (2540-2548)         |      |
|       |                           |     และได้รับลด           |      |
|       |                           | หย่อนภาษีเงินได้นิติบุคคลร้อยละ |      |
|       |                           |     50 อีก 5 ปี           |      |
|       |                           |     นับจากวันที่พ้นกำหนด     |      |
|       |                           |     (2548-2553)         |      |
+-------+---------------------------+-------------------------+------+
| 30    | Acetylene Black           | 1.  ได้รับยกเว            | ทีพีไอ |
| ส.ค.  |                           | ้นอากรขาเข้าสำหรับเครื่องจักร |      |
| 2545  | กำลังการผลิต 2,000 ตันต่อปี    |                         |      |
|       |                           | 1.                      |      |
| 1541  |                           | ได้รับยกเว้นภาษีเงินได้นิติบุคคล |      |
| (2)   |                           |     กำหนดเวลา 8 ปี       |      |
| /2545 |                           |     และได้รับลดหย         |      |
|       |                           | ่อนภาษีเงินได้นิติบุคคลอีกร้อยละ |      |
|       |                           |     50 อีก 5 ปี           |      |
|       |                           |     นับจากวันที่พ้นกำหนด     |      |
+-------+---------------------------+-------------------------+------+
| ผลิตภัณ |                           |                         |      |
| ฑ์น้ำมัน |                           |                         |      |
+-------+---------------------------+-------------------------+------+
| โครง  |                           |                         |      |
| การ P |                           |                         |      |
| etroc |                           |                         |      |
| hemic |                           |                         |      |
| al Co |                           |                         |      |
| mplex |                           |                         |      |
+-------+---------------------------+-------------------------+------+
| 20    | มีกำลังการผลิตดังนี้            | 1.                      | ทีพีไอ |
| ก.ค.  |                           | ได้รับยกเว้นภาษีเงินได้นิติบุคคล |      |
| 2538  | น้ำมันดิบ 150,000 บาร์เรลต่อวัน |     กำหนดเวลา 8 ปี       |      |
|       | Ethylene 360,000 ตันต่อปี    |     นับแต่วันมีรายได้        |      |
| (     | Propylene 300,000 ″       |     และได้รับลด           |      |
| 1533/ | Styrene Monomer 180,000 ″ | หย่อนภาษีเงินได้นิติบุคคลร้อยละ |      |
| 2538) | PP 250,000 ″              |     50 อีก 5 ปี           |      |
|       | Butadiene 50,000 ″        |     นับจากวันที่พ้นกำหนด     |      |
|       | ผลพลอยได้ ได้แก่ PY-Gas      |     (ย                  |      |
|       | 200,000 ″                 | กเว้นโครงการโรงกลั่นน้ำมันดิบ |      |
|       | การให้บริการขนถ่ายสินค้าเหลว   |     ไม่ไ                 |      |
|       | 8,470,000 ลบ.ม.ต่อปี        | ด้รับยกเว้นภาษีเงินได้นิติบุคคล) |      |
|       | คลังเก็บสินค้า 1,361,600      |                         |      |
|       | ลบ.ม.ต่อปี                  | 1.                      |      |
|       |                           |  ได้รับยกเว้นอากรขาเข้าสำหร |      |
|       |                           | ับวัตถุดิบและวัสดุจำเป็นที่ต้องนำ |      |
|       |                           | เข้าจากต่างประเทศเพื่อใช้ในก |      |
|       |                           | ารผลิตเพื่อการส่งออกเป็นเวลา |      |
|       |                           |     5 ปี                 |      |
|       |                           |     นับแต่วันนำเข้าครั้งแรก   |      |
+-------+---------------------------+-------------------------+------+
| สาธาร |                           |                         |      |
| ณูปโภค |                           |                         |      |
+-------+---------------------------+-------------------------+------+
| 3     | ศูนย์บริการสาธารณูปโภค        | 1.  ได้รับยกเว้น           | ทีพีไอ |
| พ.ย.  | มีกำลังการผลิตดังนี้            | ภาษีเงินได้นิติบุคคลกำหนดเวลา |      |
| 2536  |                           |     8 ปี นับแต่วันที่มีรายได้   |      |
|       | - พลังงานไฟฟ้า 54 เมกกะวัตต์  |     (2537-2545)         |      |
| (     | - ไอน้ำ 432,000 ตันต่อปี      |     และได้รับลดหย่อนร้อยละ  |      |
| 8058/ | - คลังเก็บสินค้าขนาดความจุ     |     50 อีก 5 ปี           |      |
| 2536) | 45,000 ตัน                 |     นับจากวันที่พ้นกำหนด     |      |
|       |                           |     (2545-2550)         |      |
+-------+---------------------------+-------------------------+------+
| 21    | เขตอุตสาหกรรม จ.ระยอง      | 1.  ได้รับยกเว้น           | ทีพีไอ |
| พ.ย.  |                           | ภาษีเงินได้นิติบุคคลกำหนดเวลา |      |
| 2534  | - ขนาดของเขตอุตสาหกรรม     |     5 ปี นับแต่วันที่มีรายได้   |      |
|       | 3,200 ไร่                  |     (2536-2541)         |      |
| (     |                           |     และได้รับลดหย่อนร้อยละ  |      |
| 1177/ | - พลังงานไฟฟ้า ขนาด 54      |     50 อีก 5             |      |
| 2534) | เมกกะวัตต์                  |     ปีนับจากวันที่พ้นกำหนด    |      |
|       |                           |     (2541-2546)         |      |
+-------+---------------------------+-------------------------+------+

โรงงาน

โรงงานของบริษัทฯ ตั้งอยู่เลขที่ 299 หมู่ที่ 5 ถนนสุขุมวิท ตำบลเชิงเนิน อำเภอเมืองระยอง
จังหวัดระยอง ดำเนินการภายใต้เขตนิคมอุตสาหกรรมทีพีไอ
แบ่งตามลักษณะการผลิตของผลิตภัณฑ์เป็น 6 คอมเพล็กซ์ ดังนี้

คอมเพล็กซ์ 1 เป็นโรงงานผลิตผลิตภัณฑ์กลุ่มโพลีโอเลฟินส์ กำลังการผลิต 615,000 ตันต่อปี
ประกอบด้วย โรงงานผลิตเม็ดพลาสติก HDPE และโรงงานผลิตเม็ดพลาสติก PP
(กำลังการผลิตปรับเพิ่มขึ้น 15,000 ตันต่อปี เนื่องจากการเปลี่ยนเกรดของสินค้าที่ผลิต)

คอมเพล็กซ์ 2 เป็นโรงงานผลิตผลิตภัณฑ์กลุ่มสไตเรนิค กำลังการผลิต 211,000 ตันต่อปี
ประกอบด้วย
โรงงานผลิตเม็ดพลาสติก ABS โรงงานผลิตเม็ดพลาสติก EPS โรงงานผลิตเม็ดพลาสติก PS
โรงงานผลิตสไตรีนโมโนเมอร์ (SM) กำลังการผลิต 200,000 ตันต่อปี และ
โรงงานผลิตอะโรเมติกส์ กำลังการผลิต 367,000 ตันต่อปี

คอมเพล็กซ์ 3 คือ โรงกลั่นน้ำมัน เพื่อผลิตผลิตภัณฑ์น้ำมันชนิดต่างๆ ได้แก่ แก๊สปิโตรเลียมเหลว
แก๊สโซลีน
น้ำมันก๊าด น้ำมันดีเซล น้ำมันเตา โดยโรงกลั่นน้ำมันแห่งแรกมีกำลังการผลิต 65,000
บาร์เรลต่อวัน และในปี 2543 บริษัทฯ ได้สร้างโรงกลั่นน้ำมันแห่งที่สองเสร็จ มีกำลังการผลิต
150,000 บาร์เรลต่อวัน กำลังการผลิตทั้งหมดรวม 215,000 บาร์เรลต่อวัน

คอมเพล็กซ์ 4 คือ โรงงานผลิตโอเลฟินส์ กำลังการผลิต 728,000 ตันต่อปี
และโรงงานผลิตไฟฟ้ากำลังการผลิต 35 เมกกะวัตต์

คอมเพล็กซ์ 5 คือ โรงงานผลิตไฟฟ้ากำลังการผลิต 108 เมกกะวัตต์

คอมเพล็กซ์ 6 คือ โรงงานผลิตน้ำมันหล่อลื่นพื้นฐาน และยางมะตอย

กำลังการผลิตและปริมาณการผลิต

(หน่วย : พันเมตริกตัน)

[TABLE]

การผลิตและนโยบายการผลิต

ปี 2545 ที่ผ่านมา บริษัทฯ มีอัตราการใช้กำลังผลิตจากโรงกลั่นน้ำมันเพิ่มจาก 67,000
บาร์เรลต่อวัน เป็น 97,000 บาร์เรลต่อวัน คิดเป็น 45% ของกำลังการผลิตทั้งหมด 215,000
บาร์เรลต่อวัน เนื่องจากบริษัทฯ ได้รับการสนับสนุนเรื่องเงินทุนหมุนเวียนจากคณะกรรมการเจ้าหนี้
ในการจัดหาวัตถุดิบได้มากขึ้นเทียบกับปีที่ผ่านมา
ซึ่งกำลังการผลิตที่เพิ่มขึ้นถูกกำหนดจากการวางแผนอย่างรอบคอบ โดยพิจารณาทางเลือกต่างๆ
ซึ่งขึ้นกับปัจจัยสำคัญ ได้แก่ ราคาและปริมาณ
ความต้องการสินค้าทั้งตลาดในประเทศและต่างประเทศ โดยคำนึงส่วนต่างกำไรสูงสุดเป็นสำคัญ

ในส่วนของการใช้กำลังการผลิตของโรงงานผลิตปิโตรเคมีขั้นต้น คือ
โรงงานผลิตโอเลฟินส์มีอัตราการใช้กำลังการผลิตร้อยละ 89 และโรงงานผลิตอะโรเมติกส์ร้อยละ
79 ส่วนโรงงานปิโตรเคมีขั้นปลาย คือ โรงงานผลิตเม็ดพลาสติก
มีอัตราการใช้กำลังการผลิตเพิ่มขึ้นจากร้อยละ 89 ในปี 2544 อยู่ที่ร้อยละ 101 ในปี 2545 นั้น
เนื่องจากภาวะฟื้นตัวของธุรกิจปิโตรเคมี

สำหรับในปี 2546 คาดว่าภาวะเศรษฐกิจโดยรวมจะกระเตื้องขึ้น บริษัทฯ
มีนโยบายเพิ่มอัตราการใช้กำลังการผลิตของโรงกลั่นน้ำมันให้อยู่ในระดับ 98,000 บาร์เรลต่อวัน
ซึ่งเป็นระดับที่ให้ผลตอบแทนสูงสุด

ผลกระทบสิ่งแวดล้อม

บริษัท อุตสาหกรรมปิโตรเคมีกัลไทย จำกัด (มหาชน)
ตระหนักถึงความสำคัญของการรักษาคุณภาพสิ่งแวดล้อมอย่างยั่งยืน
เพื่อการอยู่ร่วมกันอย่างราบรื่นของการพัฒนาอุตสาหกรรมและคุณภาพชีวิตที่ดีของประชาชน
โดยได้กำหนดมาตรการป้องกันและรักษาสภาพแวดล้อมสำหรับกลุ่มบริษัทในเครือทีพีไอ
ให้ครอบคลุมประเด็นผลกระทบสิ่งแวดล้อมในด้านต่างๆ ครบทุกด้าน
ตลอดระยะเวลาของการดำเนินการอย่างสม่ำเสมอ

ปี 2545 ที่ผ่านมา ไม่มีประเด็นด้านผลกระทบสิ่งแวดล้อมที่สำคัญที่มีผลร้ายแรงเกิดขึ้น โดยบริษัทฯ
ได้จัดให้มีการตรวจวัดคุณภาพสิ่งแวดล้อมตามข้อกำหนดของหน่วยราชการ
สำหรับการตรวจวัดคุณภาพอากาศ 75 จุด คุณภาพน้ำ 91 จุด และคุณภาพเสียง 13 จุด
ซึ่งผลการตรวจวัดส่วนใหญ่อยู่ในระดับมาตรฐาน นอกจากนี้
ในการติดตามตรวจสอบผลกระทบที่อาจเกิดขึ้นจากการดำเนินการของทีพีไอ บริษัทฯ
ได้จัดให้มีการสอบถามปัญหาด้านสิ่งแวดล้อม
และทัศนคติของประชาชนที่มีต่อการดำเนินการของทีพีไอในช่วงปลายปี 2545
ซึ่งพบว่าประชาชนมีทัศนคติต่อการมีอยู่ของกลุ่มโรงงานในเขตประการทีพีไอในทางบวกเพิ่มสูงขึ้นกว่าปี
2543 และปี 2544 เล็กน้อย

นอกจากการรักษาสภาพแวดล้อมที่ดีแล้ว บริษัทฯ ได้จัดให้มีการดำเนินการเชิงรุกสำหรับสิ่งแวดล้อม
โดยได้จัดให้มีระบบการจัดการสิ่งแวดล้อม (ISO 14000) สำหรับโครงการ HDPE
ได้รับการรับรองมาตรฐานระบบการจัดการสิ่งแวดล้อมเมื่อปลายปี 2544 และในปี 2545
ได้มีการดำเนินการระบบการจัดการสิ่งแวดล้อมสำหรับโรงงานต่างๆ ในกลุ่มบริษัททีพีไอ 10 แห่ง
ซึ่งครอบคลุมหน่วยผลิตหลักของบริษัทฯ
และเพื่อเป็นการเสริมสร้างความรู้ความเข้าใจและทัศนคติของประชาชนต่อการดำเนินการด้านสิ่งแวดล้อมของทีพีไอ
บริษัทฯ ได้จัดให้มีการประชาสัมพันธ์และจัดทำกิจกรรมชุมชนสัมพันธ์
เพื่อเผยแพร่ข่าวสารและสร้างความสัมพันธ์อันดีให้แก่ชุมชนมากกว่า 10 โครงการ

บริษัทฯ ได้สนับสนุนกิจกรรมที่เกี่ยวข้องกับงานด้านสิ่งแวดล้อมอย่างต่อเนื่อง โดยในช่วง 3
ปีที่ผ่านมา บริษัทฯ มีค่าใช้จ่ายด้านสิ่งแวดล้อม ซึ่งแยกตามกลุ่มงานต่างๆ ได้ดังนี้

(หน่วย : ล้านบาท)

+-------------------------------------+----------+----------+----------+
|                                     | 2543     | 2544     | 2545     |
+-------------------------------------+----------+----------+----------+
| -   การลงทุนสร้างระบบป้องกัน/ลดมลสาร    | 10.0     | 20.0     | 9.3      |
|                                     |          |          |          |
| -   การติดตามตรวจสอบผลกระทบสิ่งแวดล้อม  | 2.5      | 2.8      | 2.1      |
|                                     |          |          |          |
| -                                   | 1.5      | 2.3      | -        |
| การจัดทำรายงานการศึกษาผลกระทบสิ่งแวดล้อม |          |          |          |
|                                     | 1.0      | 0.5      | 1.5      |
| -   กิจกรรมประชาสัมพันธ์ด้านสิ่งแวดล้อม     |          |          |          |
|                                     | 1.0      | 0.2      | 0.2      |
| -   การจัดทำระบบการจัดการสิ่งแวดล้อม     |          |          |          |
+-------------------------------------+----------+----------+----------+
| รวม                                 | 16.0     | 25.8     | 13.1     |
+-------------------------------------+----------+----------+----------+

ในปี 2545 บริษัทฯ มีค่าใช้จ่ายในการบริหารและจัดการด้านสิ่งแวดล้อมประมาณ 13 ล้านบาท
ส่วนใหญ่จะเน้นการลงทุนด้านระบบป้องกันและควบคุมมลสารเพื่อป้องกันและลดผลกระทบต่อสิ่งแวดล้อม
และยังสามารถเสริมสร้างรายได้จากการบริการจัดการวัสดุเหลือใช้ให้เกิดประโยชน์อีกด้วย
(ประมาณ 18 ล้านบาท)
ตลอดจนเป็นการรักษาสภาพแวดล้อมโดยรอบให้มีคุณภาพที่ดียิ่งขึ้นอย่างต่อเนื่อง

3.3 การจัดหาวัตถุดิบ

  วัตถุดิบหลักสำคัญที่ใช้ในกระบวนการผลิตของบริษัทฯ คือ น้ำมันดิบ คิดเป็นสัดส่วนร้อยละ 84.7
  จากวัตถุดิบทั้งหมด ในปี 2545 บริษัทฯ ได้นำเข้าน้ำมันดิบจากต่างประเทศเกือบทั้งหมด
  โดยมีสัดส่วนการนำเข้าน้ำมันดิบจากแหล่งตะวันออกกลางร้อยละ 90 และแหล่งอื่นๆ ร้อยละ 10

ตารางแสดงสัดส่วนมูลค่าการใช้วัตถุดิบและแหล่งที่มาของวัตถุดิบของบริษัทในปี 2545

  ---------------------- --------------------- ----------------- ------------ ---------
  วัตถุดิบ                  สัดส่วนมูลค่าการใช้วัตถุดิบ   แหล่งที่มาของวัตถุดิบ                

                                               ต่างประเทศ         ในประเทศ     รวม

  น้ำมันดิบ (Crude)         84.7%                 97.52%            2.48%        100%

  นาฟทา (Naphtha)        5.7%                  99.18%            0.82%        100%

  ลองเรซิดิว (Long         0.8%                  0%                100%         100%
  Residue)                                                                    

  โพรพิลีน (Propylene)     4.2%                  55.17%            44.83%       100%

  อื่น ๆ                   4.6%                  57.43%            42.57%       100%

  รวม                    100%                                                 
  ---------------------- --------------------- ----------------- ------------ ---------

  อนึ่ง บริษัทฯ มีสัดส่วนการซื้อน้ำมันดิบจากผู้ขายรายหนึ่งในตะวันออกกลางประมาณร้อยละ 70
  แต่บริษัทฯ ไม่มีความเสี่ยงต่อการพึ่งพาวัตถุดิบ เนื่องจากบริษัทฯ
  สามารถซื้อน้ำมันดิบจากแหล่งน้ำมันดิบอื่นๆ ในตลาดโลกได้ เช่น มาเลเซีย อินโดนีเซีย
  และบรูไน เป็นต้น โดยบริษัทฯ มีนโยบายใหม่ในการจัดหาวัตถุดิบ คือ การติดต่อกับผู้ผลิตโดยตรง
  และหาแหล่งวัตถุดิบใหม่ๆ เพิ่มเติม

  สำหรับปัญหาเกี่ยวกับวัตถุดิบ โดยทั่วไปบริษัทฯ ไม่มีปัญหาเกี่ยวกับวัตถุดิบ
  นอกจากความผันผวนของราคาน้ำมันดิบที่มีการปรับขึ้นลงตามสถานการณ์ของตลาดโลกตลอดเวลา
  ซึ่งส่งผลกระทบต่อต้นทุนวัตถุดิบและการตั้งราคาเพื่อจำหน่ายของผลิตภัณฑ์ของบริษัทฯ

  ผู้ผลิตน้ำมันดิบในตลาดโลกที่สำคัญ ได้แก่ กลุ่มประเทศในตะวันออกกลาง เช่น ซาอุดิอาระเบีย
  อิหร่าน โอมาน ดูไบ เป็นต้น และกลุ่มประเทศในตะวันออกไกล เช่น มาเลเซีย อินโดนิเซีย
  และบรูไน เป็นต้น สำหรับการกำหนดราคาน้ำมันดิบจะมีราคาอ้างอิง (Benchmark)
  ในแต่ละภูมิภาค
  ซึ่งน้ำมันดิบที่นำมาใช้ในการอ้างอิงนี้จะต้องมีปริมาณมากพอและเป็นที่ยอมรับของแต่ละภูมิภาคได้
  ราคาอ้างอิงที่สำคัญ ได้แก่

  ------------------------ ----------------------------------------------
  ภูมิภาค                    น้ำดิบที่ใช้อ้างอิง

  ตะวันออกไกล               Tapis - ประเทศมาเลเซีย
                           Minas - ประเทศอินโดนีเซีย

  ตะวันออกกลาง              Dubai - ประเทศสหรัฐอาหรับเอมิเรต
                           Oman - ประเทศโอมาน

  ประเทศแถบทะเลเหนือ        Brent - ประเทศแถบทะเลเหนือ

  สหรัฐอเมริกา               WTI - ประเทศสหรัฐอเมริกา
                           (West Texas Intermediate)
  ------------------------ ----------------------------------------------

สถานการณ์ราคาน้ำมันดิบ

  ราคาน้ำมันดิบเฉลี่ยของปี 2545 อยู่ในระดับ 23 – 25 เหรียญสหรัฐต่อบาร์เรล
  ทรงตัวเมื่อเทียบกับปี 2544
  โดยในไตรมาสแรกราคาน้ำมันดิบได้ปรับตัวสูงขึ้นอย่างต่อเนื่องประมาณ 5-6
  เหรียญสหรัฐต่อบาร์เรล ซึ่งปัจจัยที่สำคัญส่งผลกระทบต่อน้ำมันดิบ คือ
  ความต้องการใช้น้ำมันของโลกเพิ่มสูงขึ้นจากภาวะเศรษฐกิจของโลกที่เริ่มฟื้นตัวโดยเฉพาะสหรัฐอเมริกา
  ในขณะที่อุปทานเริ่มตึงตัว เนื่องจากการร่วมมือกันของผู้ผลิตในการลดปริมาณการผลิตรวม 2
  ล้านบาร์เรลต่อวัน ประกอบกับความกังวลที่จะเกิดสงครามระหว่างสหรัฐอเมริกาและอิรัก

  ในช่วงครึ่งแรกของไตรมาส 4 ราคาน้ำมันดิบได้ปรับตัวลดลงประมาณ 1 - 2
  เหรียญสหรัฐต่อบาร์เรล เนื่องจากสถานการณ์ในตะวันออกกลางได้ผ่อนคลายลง
  โดยอิรักได้ยอมรับมติของคณะมนตรีความมั่นคงแห่งสหประชาชาติในการปลดอาวุธร้ายแรง
  ประกอบกับการคาดการณ์ว่าอุปทานน้ำมันดิบจะมีเพียงพอจากการที่อิรักส่งออกน้ำมันเพิ่มขึ้น
  และกลุ่มโอเปคยังคงผลิตน้ำมันเกินโควต้า แต่ในช่วงปลายไตรมาส 4
  ราคาน้ำมันดิบได้ปรับสูงขึ้นอีก เนื่องจากเหตุการณ์ประท้วงนัดหยุดงานในเวเนซูเอล่า
  ซึ่งเป็นผู้ส่งออกรายใหญ่อันดับ 5 ของโลก
  ทำให้ปริมาณการผลิตน้ำมันดิบของเวเนซูเอล่าลดลงจากระดับปกติ 3.1 ล้านบาร์เรลต่อวัน เหลือ
  650,000 บาร์เรลต่อวัน

[]